**Урок беларускай мовы ў 5 класе**

**“Правапіс У, Ў”**

**Мэта:** мяркуецца, што напрыканцы ўрока вучні будуць ведаць правілы напісання У, Ў у спрадвечна беларускіх словах і словах іншамоўнага паходжання, паспяхова выканаюць інтэрактыўнае заданне.

**Задачы:**

* аднавіць і пашырыць веды вучняў аб правапісе У, Ў;
* садзейнічаць фарміраванню ўмення распазнаваць, адрозніваць, тлумачыць умовы напісання У, Ў, ствараць умовы для ўзбагачэння слоўнікавага запасу вучняў, развіцця звязнага лагічнага маўлення;
* спрыяць пашырэнню кругагляду вучняў, развіццю сацыяльнай кампетэнцыі (уменне працаваць у парах, групах), абуджэнню цікавасці да вывучэння беларускай мовы.

**Тып урока:** урок вывучэння новага матэрыялу.

**Эпіграф:** Чалавек можа стаць разумным трыма шляхамі: шляхам пераймання, шляхам вопыту, шляхам разважання.

Кітайская прыказка

**Ход урока**

**І. Арганізацыйны этап.**

***1. Стварэнне эмацыянальнага настрою. Метад “Памяняемся месцамі”.*** - Добры дзень, паважаныя хлопчыкі і дзяўчаткі! Я рада вітаць вас на ўроку беларускай мовы. І ў якасці прывітання прапаную памяняцца месцамі тых, хто прыйшоў на ўрок са светлымі думкамі і добрым настроем; хто падрыхтаваўся да ўрока; хто ўмее працаваць на камп’ютары; хто любіць родную беларускую мову; хто імкнецца быць разумным.

***2. Зварот да эпіграфа.***

- Прачытайце прыказку, запісаную на дошцы. Растлумачце яе сэнс. Які шлях самы цяжкі? *(Адказы вучняў)*

- Чалавек можа стаць разумным трыма шляхамі: шляхам пераймання – гэта самы лёгкі шлях, шляхам вопыту – гэта самы цяжкі шлях, шляхам разважання – гэта самы высакародны шлях. Якім шляхам мы будзем ісці сёння на ўроку? Чаму? *(Адказы вучняў)*

**ІІ. Арыенціровачна-матывацыйны этап.**

1. ***Актуалізацыя ведаў вучняў. Тэарэтычная размінка. Метад “Выбар”.***

Вучні даюць на пытанні адказы: “Так”, “Не”, “Магчыма”, пры гэтым перамяшчаюцца па класе ў трох накірунках. *(Пасля адказаў праводзіццца рэфлексія ўзаемадзеяння)*

* Арфаграфія вывучае правілы вымаўлення гукаў і іх спалучэнняў?
* У беларускай мове гук [д] пры змякчэнні змяняецца на [дз’]?
* Цеканнем называецца змяненне гука [т] пры яго змякчэнні на гук [ц’]?
* Пасля [ц’] пішуцца літары ы, о, а, э, у ?
* У словах дзень, камандзір, падзея адбываецца дзеканне?
* У большасці іншамоўных слоў не адбываецца дзеканне і цеканне?
* Д і т пішуцца ў іншамоўных словах перад суфіксамі –ін-, -ір-, -еец-?

1. ***Арфаграфічная хвілінка “Правапіс д-дз, т-ц”. Праца з воблакамі слоў.***

- Разгледзьце ўважліва воблакі слоў. Устаўце прапушчаныя літары. Назавіце словы, у якіх пішуцца літары д, дз, т, ц. А якія словы заблудзілася?

**

- Якая арфаграма аб’ядноўвае названыя вамі словы? Паспрабуйце вызначыць тэму ўрока. (Правапіс у, ў)

- Прапаную падзяліцца на дзве групы: вучні, якія ўставілі літару У – першая група “Правапіс У”, вучні, якія ўставілі літару Ў – другая група “Правапіс Ў”.

1. ***Мэтавызначэнне.***

* Такім чынам героямі нашага ўрока будуць літары У і Ў (паказваюцца выявы літары Ў у выглядзе хлопчыка, літары У ў выглядзе дзяўчынкі).

***Вызначэнне і фармулёўка задач урока. Метад “Завяршы фразы”.***

* Сёння на ўроку мы ўспомнім…*(што ведаем пра правапіс У, Ў)*; даведаемся… *(ці ёсць іншыя варыянты правапісу У, Ў)*; навучымся… *(правільна пісаць словы з дадзенымі арфаграмамі і аналізавацьіх правапіс).*

**ІІІ. Аперацыйна-пазнавальны этап.**

* Узгадайце, чаму гук у называецца складовым, а гук ў – нескладовым?
* Які з іх галосны, а які зычны?

1. ***Праца ў групах. Практыкаванне 132.***

Заданне. Прачытайце тэкст. Вучням першай групы неабходна растлумачыць правапіс У, а другой – Ў.

* Давайце зробім падагульненне, што нам вядома пра правапіс У і Ў?

Гіпотэза: Ў пішам ў пачатку, у сярэдзіне і ў канцы слоў пасля галосных, а пасля зычных, знакаў прыпынку і ў пачатку сказа пішам У.

* Сёння мы з вамі павінны даведацца і вызначыць, ці заўсёды гэта так.

1. ***Калектыўная праца: складанне апорнага канспекта.***

Вучням неабходна прачытаць тэарэтычны матэрыял §18, у групах скласці кластары ў выглядзе сотаў “Правапіс у” і “Правапіс ў” (раздаюцца надрукаваныя часткі кластара). Пасля гэтага ў кожнай групе выбіраюцца эксперты, якія пераходзяць у другую групу і абмяркоўваюць складзеныя кластары, робяць заўвагі, уносяць свае прапановы. Адбываецца прэзентацыя вынікаў работы груп. На дошцы таксама будуецца кластар. (Дадатак)



1. ***Фізкультхвілінка.***

Вучні па чарзе падыходзяць да дошкі, бяруць соты з малюнкамі і словамі, у якіх неабходна ўставіць У або Ў, дапаўняюць кластар прыкладамі.

**IV. Трэніровачна-карэкцыйны этап.**

1. ***Праца ў групах. Практыкаванне 136.*** (Вучні першай групы выпісваюць словы ў якіх неабходна уставіць У, а другой – Ў).
2. ***Праца з тэкстам на картках. Праца ў парах. Прыём “Карэктар”.*** Прачытайце тэкст. Выпраўце ў тэксце памылкі, растлумачце правапіс слоў.

Помнік літары

7 верасня 2003 года у горадзе полацку был ўстаноўлены помнік літары ў. Ён зроблены ў выгляде стэлы\*. На яе гранях размешчаны рельефныя выявы літары ў. Помнік можа служыть сонечным гадзіннікам. Пры яго адкрыцці гаварылася пра унікальнасць літары ў. Такой літары няма у іншых алфавітах светў.



**Слоўнік:**

**Стэла** - вертыкальна пастаўленая каменная або металічная пліта (надмагільная, мемарыяльная) з надпісам або з рэльефнымі вобразамі.

Пытанні і заданні:

* *Вызначце тэму тэксту.*
* *Што новага вы даведаліся?*
* *Ці бачылі вы помнік літары Ў?*
* *Якая асноўная думка тэксту?*

*- Вызначце стыль і тып тэксту.*

**V. Кантрольна-карэкцыйны этап.**

## Індывідуальная праца з інтэрактыўнымі лістамі на камп’ютары ў сэрвісе Liveworksheets.com <https://www.liveworksheets.com/1-mq1820169uu>

## 

## 

## 

**VІ. Рэфлексія.**

1. ***Зварот да гіпотэзы.*** Як яна пацвердзілася: поўнасцю, часткова, не пацвердзілася. Адказ неабходна аргументаваць. *(Часткова, таму што ў беларускай мове літара У можа пісацца і пасля галосных: пад націскам, на канцы іншамоўных слоў, у словах на –ум, -ус, у пачатку ўласных назваў)*
2. ***Метад “Дрэва”.***

* Шаноўныя сябры, мы сёння з вамі добра папрацавалі, дасягнулі значнага поспеху, ішлі шляхам вопыту. Я прапаную вам ацаніць сваю працу. Калі вы лічыце, што дасягнулі пастаўленай мэты, справіліся з заданнямі, прымацуйце на яблыньку чырвоны яблык, калі вы часткова дасягнулі мэты, –жоўты, а калі над гэтай тэмай неабходна яшчэ папрацаваць, – зялёны.

**VІІ. Дамашняе заданне (**дыферэнцыраванае заданне).

* Калі вы паспяхова справіліся з інтэрактыўным заданнем і атрымалі 8-10 балаў, прапаную дома разгадаць інтэрактыўную крыжаванку “Правапіс У, Ў” ў сэрвісе LearningApps.org <https://learningapps.org/17558800>.



* Калі выкананне заданняў выклікала цяжкасці і вы атрымалі адзнакі 7 і ніжэй, вам неабходна яшчэ раз ўважліва папрацаваць з матэрыялам § 18, з апорным канспектам і выканаць пр. 135.